एंटरप्राइजेज-ग्रीन एनर्जी के GQG पार्टनर्स और IHC ने 8 हजार करोड़ के शेयर खरीदे
अमेरिकी कंपनी जीक्यूजी पार्टनर्स ने IHC ग्रुप और अन्य के साथ मिलकर बुधवार (28 जून) को अडाणी ग्रुप के शेयरों में लगभग 1 बिलियन डॉलर का निवेश किया है। ET नाउ ने सूत्रों के हवाले से बताया है कि जीक्यूजी पार्टनर्स और अन्य निवेशकों ने
अमेरिकी कंपनी GQG पार्टनर्स ने IHC ग्रुप और अन्य इन्वेस्टर्स के साथ मिलकर बुधवार (28 जून) को अडाणी ग्रुप के शेयरों में 1 बिलियन डॉलर यानी करीब 8.2 हजार करोड़ रुपए का निवेश किया है। ET नाउ की रिपोर्ट के अनुसार ब्लॉक डील के जरिए अडाणी एंटरप्राइजेज और अडाणी ग्रीन एनर्जी की अतिरिक्त हिस्सेदारी खरीदी गई है।
4 महीने में तीसरी बार GQG पार्टनर्स ने खरीदें अडाणी ग्रुप के शेयर
4 महीने के अंदर यह तीसरा मौका है जब GQG पार्टनर्स ने अडाणी ग्रुप में निवेश किया है। इससे पहले मार्च महीने में जीक्यूजी ने अडाणी ग्रुप की चार कंपनियों (अडाणी पोर्ट्स, ग्रीन एनर्जी, ट्रांसमिशन और एंटरप्राइजेज) में 15,446 करोड़ रुपए का निवेश किया था।
वहीं मई महीने में GQG के फाउंडर राजीव जैन ने कहा था कि उनकी कंपनी ने गौतम अडाणी के ग्रुप में अपनी हिस्सेदारी बढ़ाकर 10% कर दी है। रिपोर्ट के अनुसार मई में अडाणी एंटरप्राइजेज और अडाणी ट्रांसमिशन ने 21,000 करोड़ रुपए जुटाने की घोषणा की थी।
निवेश के बाद भी अडाणी ग्रीन एनर्जी के शेयर में रही गिरावट
ब्लॉक डील के बाद भी आज अडाणी ग्रीन एनर्जी के शेयर में गिरावट देखने को मिली। दिन भर करोबार करने के बाद अडाणी ग्रीन एनर्जी 0.87% की गिरावट के साथ 960 रुपए के स्तर पर बंद हुआ। हालांकि, बाकी सभी शेयरों में तेजी देखने को मिली। अडाणी एंटरप्राइजेज का शेयर 5.11% की तेजी के साथ 2,413 रुपए के स्तर पर बंद हुआ।
हिंडनबर्ग ने लगाए थे शेयर मैनिपुलेशन जैसे आरोप
24 जनवरी को हिंडनबर्ग रिसर्च ने अडाणी ग्रुप को लेकर एक रिपोर्ट पब्लिश की थी। रिपोर्ट में ग्रुप पर मनी लॉन्ड्रिंग से लेकर शेयर मैनिपुलेशन जैसे आरोप लगाए गए थे। इसके बाद ग्रुप के शेयरों में भारी गिरावट देखने को मिली थी। अडाणी ग्रुप की फ्लैगशिप कंपनी अडाणी एंटरप्राइजेज का शेयर करीब 3500 रुपए से गिरकर 1000 रुपए के करीब आ गया था।
हिंडनबर्ग का मकसद रेपुटेशन गिराकर मुनाफा कमाना था
27 जून को अडाणी ग्रुप ने 2022-23 के लिए अपनी एनुअल रिपोर्ट जारी की थी। अडाणी ग्रुप के चेयरमैन गौतम अडाणी ने शेयरहोल्डर्स से कहा था कि जनवरी में जारी अमेरिका-बेस्ड शॉर्ट-सेलर हिंडनबर्ग की रिपोर्ट का मकसद हमारी रेपुटेशन को डैमेज कर मुनाफा कमाना था। उन्होंने कहा कि हिंडनबर्ग की रिपोर्ट टारगेटेड मिस इन्फॉर्मेशन और गलत आरोपों का एक संयोजन थी।
गौतम अडाणी ने कहा, हमारे गणतंत्र दिवस की पूर्व संध्या पर अमेरिका स्थित एक शॉर्टसेलर ने एक रिपोर्ट प्रकाशित की। तब हम भारत के इतिहास में सबसे बड़ी फॉलो-ऑन पब्लिक ऑफरिंग (FPO) लॉन्च करने की योजना बना रहे थे। रिपोर्ट के कारण हमने FPO को वापस लेने और निवेशकों के हितों की रक्षा के लिए उन्हें पैसा लौटाने का फैसला किया। पूरी खबर पढ़ने के लिए क्लिक करें...